Foto: REUTERS AQSh prezidenti Donald Tramp muammolarni kuch bilan hal qilish tarafdori emas, biroq zarurat tug‘ilsa, Turkiyaning Suriyadagi harakatlariga javoban kuch qo‘llashga tayyor. Bu haqda AQSh davlat departamenti rahbari Mayk Pompeo aytib o‘tdi. “Biz urushdan ko‘ra tinchlikni ma’qul ko‘ramiz. Biroq bizdan harakatlar, hattoki harbiy harakatlar talab etilsa, unda bilingki, prezident Tramp bunga to‘liq tayyor”, deb aytgan AQSh davlat kotibi CNBC telekanaliga intervyusida. Telekanalning ta’kidlashicha, Pompeo aynan Turkiyaga qarshi harakatlar haqida gapirgan. Shu bilan birga, Pompeo AQSh boshqa mamlakatlarga bosim o‘tkazishda iqtisodiy yoki diplomatik dastaklardan foydalanishni ma’qul ko‘rishini aytgan.